असल च अज्जै दी सभ्य ते कल्चरल सुसाइटी दा इयै तकाजा ऐ जे ‘अंकल-संस्कृति’ दी हुक्म-अदूली कोई कदें बी नेईं करै की जे इस लोकराजी ढांचे बिच बी राज ते क्हूमत इस्सै महारानी दी चला करदी ऐ। इस लेई अजकल दे समाज बिच सभ्य बनियै रौह्ने आस्तै ‘अंकल-संस्कृति’ दी क्हूमत गी मन्नंना गै पौग ते ‘अंकल’-’आंटी’, वाइफ, ब्रदर-इन-ला जनेह् संबोधनें दा गै आम व्यहार बिच प्रयोग करना पौग नेईं तां इस थमां उल्ट चलने आलें गी लोक अनकल्चरड, अनसिब्लाइज़ड ते ग्राईं-गंवार गै आखङन। इस मनोवृत्ति गी जेह्ड़ा ‘अंकल-संस्कृति’ जां अंग्रेजियत दी गुलामी आखियै फटकारग ओ बी कल्चरड ते समझदार नेईं समझेआ जाग। बर-एक्स इसदे ऊऐ चाली-सन्ना ते आर्थोडक्स खुआग।